რიოგრანდეს რესპუბლიკა
რიოგრანდეს რესპუბლიკა (პორტ. República Rio-Grandense) ან პირატინის რესპუბლიკა (პორტ. República do Piratini) — ყოფილი თვითგამოცხადებული სახელმწიფო ბრაზილიის ტერიტორიაზე 1836-1845 წლებში. მდებარეობდა დღევანდელი რიუ-გრანდი-დუ-სულის შტატის ტერიტორიაზე . არსებობის თითქმის 10 წლის განმავლობაში გამოიცვალა 5 დედაქალაქი: პირატინი, ალეგრეტე, კასაპავა-დუ-სული, ბაჟე (2 კვირით) და სან-ბორჟა. რესპუბლიკის შექმნა გამოაცხადა გენერალმა ანტონიუ დი სუზ ნეტუმ, რომელმაც გენერალი ბენტუ გონსალვიშ და სილვა რესპუბლიკის პრეზიდენტად დანიშნა. 1839 წლის 24 ივლისს მეზობელ სანტა-კატარინას ტერიტორიაზე გამოცხადდა ივლისის რესპუბლიკა (პორტ. República Juliana), რომელიც მალევე კონფედერაციაში შევიდა პირატინის რესპუბლიკასთან. რესპუბლიკის არსებობა შეწყდა 1845 წელს პონჩო-ვერდეს ზავის დადების შემდეგ.